CELEX: 32020D0905
Language: lt
Date: 1593388800000
Title: Tarybos sprendimas (BUSP) 2020/905 2020 m. birželio 29 d. kuriuo iš dalies keičiamas Sprendimas (BUSP) 2017/1428 dėl paramos Maputu veiksmų plano dėl 1997 m. Konvencijos dėl priešpėstinių minų naudojimo, kaupimo, gamybos ir perdavimo uždraudimo ir dėl jų sunaikinimo įgyvendinimo vykdymui

30.6.2020   
               
               
                  LT
               
               
                  Europos Sąjungos oficialusis leidinys
               
               
                  L 207/35
               
            
         TARYBOS SPRENDIMAS (BUSP) 2020/905
         2020 m. birželio 29 d.
         kuriuo iš dalies keičiamas Sprendimas (BUSP) 2017/1428 dėl paramos Maputu veiksmų plano dėl 1997 m. Konvencijos dėl priešpėstinių minų naudojimo, kaupimo, gamybos ir perdavimo uždraudimo ir dėl jų sunaikinimo įgyvendinimo vykdymui
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. rugpjūčio 4 d. Taryba priėmė Sprendimą (BUSP) 2017/1428 (1), kuriame numatyta, kad jo 1 straipsnyje nurodytos veiklos įgyvendinimo laikotarpis trunka 36 mėnesius nuo to sprendimo 3 straipsnio 3 dalyje nurodyto finansavimo susitarimo sudarymo dienos;
                  
               
                     (2)
                  
                  
                     finansavimo susitarimas su Konvencijos dėl priešpėstinių minų naudojimo, kaupimo, gamybos ir perdavimo uždraudimo ir dėl jų sunaikinimo Įgyvendinimo rėmimo padaliniu, kuriam atstovauja Ženevos tarptautinis humanitarinio išminavimo centras ir kuris yra Sprendimo (BUSP) 2017/1428 įgyvendinimo agentūra, buvo pasirašytas 2017 m. spalio 30 d., o jo galiojimas baigiasi 2020 m. spalio 29 d.;
                  
               
                     (3)
                  
                  
                     2020 m. balandžio 16 d. Įgyvendinimo rėmimo padalinys paprašė keturiems mėnesiams iki 2021 m. vasario 28 d. be papildomų sąnaudų pratęsti Sprendimo (BUSP) 2017/1428 įgyvendinimo laikotarpį dėl COVID-19 pandemijos ir dėl tarptautinių kelionių apribojimų;
                  
               
                     (4)
                  
                  
                     Sprendimo (BUSP) 2017/1428 1 straipsnyje nurodyta veikla neturi jokios įtakos finansiniams ištekliams iki 2021 m. vasario 28 d.,
                  
               
                     (5)
                  
                  
                     Sprendimas (BUSP) 2017/1428 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2017/1428 5 straipsnis pakeičiamas taip:
            
               
                  „5 straipsnis
                  
                  Šis sprendimas įsigalioja jo priėmimo dieną.
                  Jis nustoja galioti 2021 m. vasario 28 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 29 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2017 m. rugpjūčio 4 d. Tarybos sprendimas (BUSP) 2017/1428 dėl paramos Maputu veiksmų plano dėl 1997 m. Konvencijos dėl priešpėstinių minų naudojimo, kaupimo, gamybos ir perdavimo uždraudimo ir dėl jų sunaikinimo įgyvendinimo vykdymui (OL L 204, 2017 8 5, p. 101).